### Beslutning

Godkendt.

### Sagsfremstilling

## Resume og sagens baggrund

Kalundborg Kommune skal ifølge gældende lov udarbejde og vedtage en samlet plan for kommunens sundhedsberedskab. Planen skal revideres og udvikles efter behov, dog mindst én gang i hver kommunal valgperiode. Hermed fremlægges sundhedsberedskabsplan 2022-2025til godkendelse.

## Indstillinger

Direktøren indstiller, at Sundhedsberedskabsplanen godkendes.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Kalundborg Kommune skal ifølge gældende lov udarbejde og vedtage en samlet plan for kommunens sundhedsberedskab. Planen skal revideres og udvikles efter behov, dog mindst én gang i hver kommunal valgperiode.

Formålet med sundhedsberedskabsplanen er at sikre, at Kalundborg Kommune kan håndtere ekstraordinære hændelser med potentielle konsekvenser for borgerens sundhed. Planen skal sikre en hurtig etablering af en sundhedsberedskabsorganisation for at få en effektiv koordineret indsats af kommunens sundhedsmæssige ressourcer.

Sundhedsberedskabsplanen består af 3 dele:

Del 1: Beskrivelse af kerneopgaverne og organiseringen.

Del 2: Delplaner og instrukser

Del 3: Bilag der støtter op om indsatsen.

Del 2 og 3 revideres og tilpasses løbende på administrativt niveau.
Den samlede sundhedsberedskabsplan har været til høring i [adresse], og der er indhentet faglig rådgivning fra Sundhedsstyrelsen. Derudover har den været sendt i høring hos Vestsjællands Brandvæsen. Efter godkendelse vil den blive sendt til orientering i nabokommunerne.

## Økonomiske konsekvenser

Hvis der opstår hændelser, der kræver at sundhedsberedskabsplanen aktiveres, må det forventes, at der vil være ekstraordinære udgifter.

### Sagens forløb

14-12-2021 Hovedudvalget 2021 (slettet 01-03-2022)

Sundhedsberedskabsplanen anbefales, idet udvalget noterer sig vigtigheden af et godt samspil mellem Sundhedsberedskabet og MED-organisationerne og de forhold der berører medarbejderne.

Fremadrettet vil der ledelsesmæssigt være en særlig opgave i at sikre, at der afholdes de nødvendige ekstraordinære Natasja Bach, når der er personaleforhold, der skal drøftes og godkendes der.

Der blev givet en orientering om den nye Fælleserklæring, som nu sendes ud til de faglige organisationer.

03-01-2022 Direktionen
Anbefales.
19-01-2022 Økonomiudvalget
Anbefales.